open-index/open-wikipedia-markdown huggingface dataset:
Ocludina

A **ocludina** é unha proteína que nos humanos está codificada polo xene *OCLN*.
É unha proteína integral de membrana de 65 kDa e 522 aminoácidos localizada nas unións herméticas que unen unhas células con outras. Foi descrita por primeira vez en 1993 por Shoichiro Tsukita. Xunto coas proteínas claudinas, as ocludinas son os principais compoñentes das unións herméticas.

## Estrutura 
Segundo a hidrofilidade global da molécula, esta atravesa a membrana catro veces, formando dous bucles extracelulares e expoñendo no citosol os seus extremos N-terminal e C-terminal. A interacción da ocludina con varias proteínas citoplasmáticas da placa de unión ocorre polo seu extremo C-terminal, mentres que os bucles extracelulares crese que están implicados na regulación da permeabilidade paracelular e a adhesión celular. A fosforilación/desfosforilación xoga un papel fundamental na regulación da ocludina e das unións herméticas.

## Asociación con enfermidades 
Os trastornos na regulación da ocludina son un importante aspecto de diversas doenzas, xa que se distorsionan as barreiras celulares. As estratexias para previr ou reverter esta regulación á baixa poden ser un importante recurso terapéutico. Está implicada en diarreas, cancro, doenzas inflamatorias, alerxias, diabetes, esclerose múltiple, entre outras. YES1 e coa proteína 1 das unións herméticas.

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Ligazóns externas 
* 
* 
* GeneTests/NCBI/NIH/UW de Band-Like Calcification with Simplified Gyration and Polymicrogyria
Se sei vivo spara

***Se sei vivo spara***, tamén coñecido como *Django Kill*, é un filme italiano dirixido por Giulio Questi que se estreou en 1967.

## Sinopse 
Unha banda de bandoleiros formada por Barney, Oaks, cinco mexicanos e uns cantos norteamericanos apodéranse dun gran cargamento de ouro. Pero a ambición fai que Oaks e os norteamericanos maten a Barney e os mexicanos. Porén, Barney non morre, xa que a bala é detida pola bolsa de ouro que levaba. Con ese ouro, fabrica balas que logo usará contra tódolos que o traizoaron.

## Personaxes 
*Tomas Milian como The Stranger
*Marilù Tolo como Flory
*Piero Lulli como Oaks
*Milo Quesada como Templer
*Francisco Sanz como Hagerman
*Sancho Gracia como Willy
*Ray Lovelock como Evan
*Roberto Camardiel como Sorrow
*Patrizia Valturri como Elizabeth

## Notas 
## Véxase tamén 
### Ligazóns externas 
*
Napoleón (homónimos)

## Persoas 
### Familia Bonaparte 
***Napoleón I** (Napoleón Bonaparte), emperador de Francia entre 1808 e 1815.
***Napoleón II** (Napoleón Francisco Xosé Carlos Bonaparte), fillo do anterior, emperador de Francia en 1814 (do 4 ao 6 de abril);
***Napoleón III** (Carlos Luís Napoleón Bonaparte), sobriño do anterior, emperador de Francia entre 1852 e 1870.
***Napoleon Eugène** (1856-1879), príncipe imperial, fillo de Napoleón III.
***Jérôme Napoleon Bonaparte** (1805-1870), sobriño de Napoleón I.
***Xosé Napoleón I** (Xosé Napoleón Bonaparte), rei de España entre 1808 e 1813.

### Outros 
* **José Napoleón Duarte** (1952-1990), presidente do Salvador entre 1984 e 1989.

## Lugares 
Amais, o topónimo **Napoleon** pode referirse a varios lugares nos Estados Unidos de América:
* **Napoleon**, en Dacota do Norte;
* **Napoleon**, en Indiana;
* **Napoleon**, en Missouri;
* **Napoleon**, en Míchigan;
* **Napoleon**, en Ohio;

## Cine, teatro e televisión 
* *Napoléon* (filme de 1927), filme mudo francés de Abel Gance
* '''*Napoleon* (filme de 1951)**, filme italiano de Carlo Borghesio
* ***Napoléon* (filme de 1955)**, unha epopea histórica francesa de Sacha Guitry
* ***Napoleon* (filme de 1995)**, filme australiano de Mario Andreacchio
* ***Napoleon* (filme de 2023)**, filme de Ridley Scott
* ***Napoléon* (miniserie)**, miniserie histórica francesa de 2002
* ***Napoleon* (musical)**

## Outros 
* **Napoleón''', antiga moeda francesa.
Living with Michael Jackson

***Living with Michael Jackson*** é un telefilme documental británico, no cal Martin Bashir entrevista a Michael Jackson durante 8 meses, dende maio de 2002 a xaneiro de 2003. Foi emitido primeiro no Reino Unido on ITV o 3 de febreiro de 2003, e nos Estados Unidos 3 días despois a través da ABC, introducido por Barbara Walters.

## Notas 
## Véxase tamén 
### Ligazóns externas 
*
Keaton Nankivil

**Keaton Nankivil**, nado o 18 de xaneiro de 1989 en Madison, Wisconsin, é un xogador profesional de baloncesto estadounidense que xoga para o Orlandina Basket da Serie A2. Cunha estatura de 2,03 metros xoga na posición de ala-pivote.

## Traxectoria 
O 13 de agosto de 2014, anunciouse a súa fichaxe polo Obradoiro CAB da Liga ACB.

## Notas 
## Véxase tamén 
### Ligazóns externas 
* Perfil en DraftExpress.com
Reduncinos

A dos **reduncinos** ou **redunquinos** (*Reduncinae*) é unha subfamilia de mamíferos artiodáctilos ruminantes da familia dos bóvidos, que comprende 2 xéneros cunhas 10 especies de pequenos antílopes africanos, que son coñecidos como **cobos** e **reduncas**.

Habitan en África, en zonas pantanosas ou preto da auga.

Estes antílopes apareceron por primeira vez no rexistro fósil hai 7,4 millóns de anos (MA) en Eurasia e hai 6,6 MA en África.

## Características 
Os reduncinos son antílopes de tamaños variados (hainos pequenos, medianos e grandes), os máis deles de constitución pesada Teñen os cornos ben desenvolvidos (só presentes nos machos), curvados cara a atrásna base, despois cara a arriba e, finalmente, cara a adiante nos extremos; os cornos nunca aparecern retortos, pero si anelados. Teñen os belfos espidos. ou preto da auga.

Todos son principalmente herbívoros. 
** *Kobus ellipsiprymnus* 
** *Kobus kob* 
** *Kobus leche* 
** *Kobus megaceros* 
** *Kobus vardonii* 
* Xénero *Pelea*
** *Pelea capreolus*
* Xénero *Redunca* 
** *Redunca arundinum* 
** *Redunca fulvorufula* 
** *Redunca redunca*

Porén, o NCBI separa o xénero *Pelea*, coa súa especie *Pelea capreolus*, para a subfamilia dos *Peleinae*, á parte de non considerar, dentro de *Kobus*, a especie *Kobus anselli*:

; Subfamilia *Reduncinae*
* Xénero *Kobus*
** *Kobus ellipsiprymnus*
** *Kobus kob*
** *Kobus leche*
** *Kobus megaceros
** *Kobus vardonii 
* Xénero *Redunca*
** *Redunca arundinum* 
** *Redunca fulvorufula*
** *Redunca redunca*

**Nota:** A posición sistemática do xénero *Pelea* é moi discutila. Para maior información, véxase antílope caprino, *Pelea capreolus*.

## Notas 
## Véxase tamén 
### Bibliografía 
* Dorst, J. & Dandelot, P. (1973): *Guía de campo de los mamíferos salvajes de África.* Barcelona: Ediciones Omega, S. A.
* Haltenorth, T. & Diller, H. (1986): *A Field Guide of the Mammals of Africa including Madagascar*. Londres: William Collins Sons & Co Ltd. ISBN 0-00-219778-2.
* Kowalski, Kazimierz (1981): *Mamíferos. Manual de teriología*. Madrid: H. Blume Ediciones. ISBN 84-7214-229-9.
* Wilson, D. E. & D. M. Reeder, editors (2005): *Mammal species of the world: a taxonomic and geographic reference*. Third edition. The Johns Hopkins University Press. Baltimore, Maryland, USA. ISBN 0-8018-8221-4.

### Outros artigos 
* Bóvidos
* Antílope

### Ligazóns externas 
* *Reduncinae* en Tree of Life.
* *Reduncinae* no SIIT.
* *Reduncinae* en ADW.
* *Reduncinae* no NCBI.
Martin Bashir

**Martin Bashir**, nado 19 de xaneiro de 1963 en Wandsworth, é un xornalista inglés, que é comentarista político para a MSNBC, presentador do seu propio programa *Martin Bashir*, e correspondente para a Dateline NBC. Anteriormente, fora presentador para o programa da ABC *Nightline*, despois de conseguir fama na televisión británica coas súas entrevistas a Diana de Gales e a Michael Jackson.  

## Notas
Máximo García Reigada

**Máximo García Reigada**, finado en Ourense o 2 de xaneiro de 1904, foi un avogado e político galego.

## Traxectoria 
Foi presidente da Deputación de Ourense en 1889. Volveu ser presidente da Deputación en 1903.

## Vida persoal 
Casou con Dolores Rodríguez Marquina.

## Notas 
## Véxase tamén 
### Ligazóns externas 
* Os Presidentes da Deputación
Ramón Fernández Cid

**Ramón Fernández Cid**, finado en Ourense o 9 de abril de 1905, foi un avogado e político galego.

## Traxectoria 
Avogado do Estado. Foi elixido presidente da Deputación de Ourense en xaneiro de 1904. Foi presidente do Círculo Conservador de Ourense.

## Notas 
## Véxase tamén 
### Ligazóns externas 
* Os Presidentes da Deputación
Giovanni Battista Re

**Giovanni Battista Re**, nado en Borno (provincia de Brescia) o 30 de xaneiro de 1934, e un cardeal italiano, prefecto da Congregación para os Bispos entre 2000 e 2010.

## Traxectoria 
Foi ordenado sacerdote da diocese de Brescia o 3 de marzo de 1957 polo seu bispo, Giacinto Tredici.

O 9 de outubro de 1987 foi nomeado secretario da Congregación para os Bispos, e arcebispo titular de *Forum Novum*. Recibiu a ordenación episcopal o 7 de novembro de 1987 de mans do papa Xoán Paulo II.

O 12 de decembro de 1989 foi nomeado oficial do Secretariado de Estado da Santa Sé. O 16 de setembro de 2000 foi nomeado Prefecto da Congregación para os Bispos e Presidente da Comisión Pontificia para América Latina, e no consistorio do 21 de febreiro de 2001 o papa Xoán Paulo II creouno cardeal, co título de *Cardeal-Presbítero de Santi XII Apostoli*.

O 1 de outubro de 2002 foi elevado ao rango de Cardeal-Bispo de Sabina-Poggio Mirteto. O 8 de marzo de 2008 Bieito XVI nomeouno membro da Congregación para as Igrexas Orientais. 

En 2010 retirouse do cargo de Prefecto da Congregación para os Bispos e de Presidente da Comisión Pontificia para América Latina.

## Notas
Don Remigio

***Don Remigio*** foi un semanario editado en Santiago de Compostela en 1910.

## Historia e características 
Semanario satírico independente, apareceu a finais de setembro de 1910, Estaba dirixido por Lino Gerpe. Publicouse polo menos até novembro dese ano.

## Notas
Darío Macía Valcarce

**Darío Macía Valcarce**, finado en Viana do Bolo o 5 de outubro de 1928, foi un avogado e político galego.

## Traxectoria 
Fillo de Demetrio Macía Castelo. Foi deputado provincial polo distrito do Barco-Viana dende 1897. Foi elixido presidente da Deputación de Ourense logo da morte de Ramón Fernández Cid en xaneiro de 1905. Na ditadura de Primo de Rivera foi alcalde de Viana do Bolo. Finou en Viana do Bolo o 5 de outubro de 1928.
## Vida persoal 
Casou con Josefa Álvarez.

## Notas 
## Véxase tamén 
### Ligazóns externas 
* Os Presidentes da Deputación
Demetrio Macía Valcarce

**Demetrio Macía Valcarce**, finado en Viana do Bolo o 31 de xullo de 1949 con 73 anos, foi un avogado e político galego.

## Traxectoria 
Fillo de Demetrio Macía Castelo. Foi deputado provincial polo distrito do Barco-Viana. Na Segunda República foi candidato a deputado por Renovación Española nas eleccións de 1933.

## Vida persoal 
Casou con María Macía Martínez, filla de Eduardo Macía Rodríguez.

## Notas 
## Véxase tamén 
### Ligazóns externas 
* La enredada historia de 'Bodegas Gallegas' (2)
Eduardo Macía Rodríguez

**Eduardo Macía Rodríguez**, finado en Madrid en outubro de 1905, foi un avogado, empresario e político galego.

## Traxectoria 
Originario de Vilamartín de Valdeorras. Estableceuse en Ourense. Rexistrador da propiedade. Foi elixido deputado a Cortes polo distrito de Bande nas eleccións de 1884. Exerceu de Comisario Regio de Agricultura (1884-1886) e foi membro do Consejo Provincial de defensa contra la filoxera establecido en 1891. Viticultor, conseguiu unha Medalla de Ouro polos seus viños na Exposición Regional de Lugo de 1896. Preocupado pola mellora da viticultura, promoveu en 1889 unha sociedade de vinicultores para agrupar a "todos los cosecheros de la provincia" e ofreceu un premio de 100 pesetas a quen presentase nos Xugos Florais de Ourense de 1901 "la cartilla que contenga más y mejores reglas fijas para el cultivo de la vid americana". Foi conselleiro da sucursal do Banco de España en Ourense.

## Notas 
## Véxase tamén 
### Ligazóns externas 
* La enredada historia de 'Bodegas Gallegas' (2)
O2

A expresión **O2** pode referirse a:

* **O2**, que é a fórmula do elemento químico **Osíxeno molecular**;
* **Telefónica O2**, un operador de telecomunicacións;
* o **O-2 Skymaster**, un modelo de avión;
* **O2**: un álbum do grupo de pop O-Town;
* **O2**: un álbum dos rockeros FireHouse;
* a **SGI O2**, unha estación de traballo de Silicon Graphics;
* **O2**, unha das formas de **Dark Matter**, inimigo dos xogos de Kirby.
* o **O2**, un domo en Londres.
* A Base de Datos orientada a obxectos **OOBD** chamada **O2**.
Telefónica Europe

**Telefónica Europe plc** é unha empresa de telecomunicacións europea, especializada en telefonía móbil. A compañía formaba parte anteriormente do grupo BT Group plc baixo o nome de **BT Cellnet**. En 2001 cambiou o seu nome a O2. Foi comprada pola española Telefónica o 23 de xaneiro do 2006. A sede da compañía radica en Slough, Inglaterra. Os seus outras principais oficinas están en Bury, Glasgow, Leeds, e Preston Brook. Posúe uns 28 millóns de clientes repartidos polo Reino Unido, Alemaña e Irlanda. En 2005, a empresa comprou os dereitos de nome a Millennium Dome. Tamén posúe cota de mercado na República Checa e en Eslovaquia.
## As orixes: Cellnet 
Apareceu en 1985 **Cellnet**, como unha experiencia no sector das telecomunicacións de BT Group (British Telecom) ao 60% e de Securicor 40%. En 1993 comezou coas probas de servizos a través do sistema GSM

O2 creouse en 2001 cando o BT Group abandonou o seu mercado na telefonía móbil como parte dunha reestruturación da empresa. BT Cellnet foi rebautizado como **O2** - baseándose no símbolo químico do osíxeno.

## A entrada de Telefónica e o seu mercado
O mercado de Telefónica O2 esténdese polo Reino Unido, República de Irlanda, Alemaña, Eslovaquia e a República Checa. Tamén opera telefonía fixa e móbil na Illa de Man. Nesta última é coñecida baixo os nomes Manx Pronto, para móbil con servizos 3G, e Manx Telecom para telefonía fixa. Alí posúe o monopolio. O2 tamén operaba en Holanda, aínda que foron vendidos os seus servizos.

No Reino Unido, Telefónica O2 opera nas frecuencias 900&nbsp;MHz e 1800&nbsp;MHz con servizos GSM e GPRS. Mantén unha cota de mercado dun 20-25%. Alí a súa rede 3G UMTS, que opera no espectro electromagnético dos 2100&nbsp;MHz.

En Irlanda, O2 forma parte de *Esat Digifone* 086, unha rede de GSM 900 creada en 1997. En 2005 posuía un 40% de cota de mercado. Tamén ten licenza UMTS neste país, e acaba de ser lanzada xunto á das súas competidores, Vodafone Ireland e 3 Ireland.

A facturación de Telefónica O2 a 31 de marzo de 2005 foi de máis de 6,683 mil millóns de libras esterlinas.

Movistar O2 destaca sobre todo pola súa posición estratéxica e a súa interrelación con outros servizos, ademais de formar parte da multinacional Telefónica .

Os clientes de Telefónica O2 a 31 de decembro de 2005 eran de 15,981 millóns de abonados no Reino Unido, 9,769 millóns en Alemaña e 1,602 millóns en Irlanda. O seu número total de clientes, incluídas as outras filiais da compañía O2, era de 27.4 millóns.

## Patrocinios
[miniatura|400px|dereita|Un anuncio de O2 coa [Selección de rugby de Irlanda]]
Telefónica O2 é o patrocinador oficial da Selección de rugby de Inglaterra, do BMW Sauber F1 Team e da Selección de rugby de Irlanda , entre outros.

Cabo destacar que fai un par de anos a compañía foi o sponsor oficial do club Arsenal FC.

## Competidores
## Notas 
## Véxase tamén 
### Outros artigos 
*Telefónica
### Ligazóns externas 
* Telefónica
* Web Corporativa Internacional del Grupo O2 Europa
* O2 Reino Unido
* O2 Irlanda
* O2 Alemaña
* O2 República Checa
* O2 Eslovaquia
Juan Taboada González

**Juan Taboada González**, finado en Ourense o 8 de novembro de 1933, foi un avogado e político galego.

## Traxectoria 
Militante Partido Conservador. Foi deputado provincial, alcalde de Ourense (1914-1915) e foi nomeado presidente da Deputación de Ourense o 17 de maio de 1917, permanecendo ano cargo até 1918. Foi Gobernador civil de Zamora (1920) e León (1922). Cando rematou a ditadura de Primo de Rivera volveu ser presidente da Deputación de Ourense.

## Vida persoal 
Casou con Amalia Tundidor Olivares e foi pai de Carlos e Antonio Taboada Tundidor.

## Notas 
## Véxase tamén 
### Ligazóns externas 
* Os Presidentes da Deputación
Arturo Rodríguez Sieiro

**Arturo Rodríguez Sieiro** foi un médico e político galego.

## Traxectoria 
Médico no Carballiño. Na ditadura de Primo de Rivera foi membro da Comisión organizadora do Somatén polo distrito do Carballiño. Na Segunda República militou no Partido Radical, foi nomeado membro da Comisión Xestora da Deputación de Ourense en febreiro de 1934 e elixido presidente o día 11 de febreiro. Permaneceu no cargo até xaneiro de 1936. En outubro de 1934 foi nomeado concelleiro e Primeiro tenente-alcalde do Carballiño na corporación que presidiu Amancio Paradela Moure.

## Vida persoal 
Casou con Pura Rodríguez Campos.

## Notas 
## Véxase tamén 
### Ligazóns externas 
* Os Presidentes da Deputación
Amancio Paradela Moure

**Amancio Paradela Moure**, finado no Carballiño en 1942, foi un avogado e político galego.

## Traxectoria 
En 1913 licenciouse en dereito pola Universidade de Santiago de Compostela, e foi xuíz municipal de Boborás (1918-1919). Durante a Segunda República foi nomeado alcalde do Carballiño en outubro de 1934, como candidato da CEDA.  Permaneceu no cargo até febreiro de 1936.

## Vida persoal 
Casou no Carballiño con Teresa Beltrán Rodríguez en 1927. Tivo cinco fillos: José Luis, Amancio, Eladio, Manuel e María Teresa Paradela Beltrán.

## Notas
La Toya Jackson

**La Toya Jackson**, nada o 29 de maio de 1956 en Gary, Indiana, é unha cantate, autora, actriz e antiga modelo estadounidense. É a quinta filla da familia Jackson. Mantivo a súa carreira de cantante nas décadas de 1980 e 1990, e volveu outra vez á música no 2004 coas cancións "Just Wanna Dance" e "Free the World". Un EP chamado *Starting Over* foi lanzado o 21 de xuño de 2011.

## Véxase tamén 
### Ligazóns externas 
*Páxina oficial
Jackie Jackson

**Sigmund Esco "Jackie" Jackson**, nado o 4 de maio de 1951 en Gary, Indiana, é un cantante estadounidense, notable membro de The Jackson 5.

## Discografía 
### Álbums de estudio 
## Notas 
## Véxase tamén 
### Ligazóns externas 
*Páxina oficial
Tito Jackson

**Tariano Adaryll "Tito" Jackson**, nado o 15 de outubro de 1953 en Gary, Indiana e finado o 15 de setembro de 2024, foi un cantante e guitarrista estadounidense. Foi un membro orixinal de The Jackson 5 e The Jacksons, grupo que acadou a fama a finais de 1960 co selo discográfico Motown, e que continuou o seu éxito con Epic na década de 1970 e 1980.

## Discografía 
### Sinxelos 
## Véxase tamén 
### Ligazóns externas 
*Páxina oficial
Jermaine Jackson

**Jermaine La Jaune Jackson**, nado como *Jackson* o 11 de decembro de 1954 Gary, Indiana, é un cantante  estadounidense, membro de The Jackson 5, e director de cine ocasional. Tamén produciu e gravou dúos coa artista Whitney Houston nos seus primeiros anos, e foi produtor da banda de Bobby DeBarge Switch.

## Discografía 
* *Jermaine* (1972)
* *Come into My Life* (1973)
* *My Name Is Jermaine* (1976)
* *Feel the Fire* (1977)
* *Frontiers* (1978)
* ''Let's Get Serious* (1980)
* *Jermaine* (1980)
* *I Like Your Style* (1981)
* *Let Me Tickle Your Fancy* (1982)
* *Jermaine Jackson* (1984)
* *Precious Moments* (1986)
* *Don't Take It Personal* (1989)
* *You Said* (1991)
* *I Wish You Love'' (2012)

## Véxase tamén 
### Ligazóns externas 
*Páxina oficial  
*
Pelea capreolus

O **antílope cabrío** (*Pelea capreolus*) é un mamífero artiodáctilo da familia dos bóvidos, que é o tipo, e única especie, do xénero ***Pelea*** e da subfamilia dos peleinos, para os autores que a admiten, que habita en bosques montanos e pasteiros da meseta de Suráfrica, Eswatini e Lesotho, e quizais tamén en Zimbabwe.

## Características 
As principais caracerísticas morfolóxicas do antílope caprino son as seguintes: pero desapareceu de moitas partes da súa antiga área de distribución. Porén, segue a ser bastante común na Reserva Natural de Malolotja e aínda sobrevive localmente en zonas non protexidas. En Lesotho probabelmente era unha especie moi abundante no pasado, pero a súa poboación reduciuse a unhas poucas poboacións dispersas. Respondeu ben á protección do Parque Nacional de Sehlabathebe na década de 1980.

## Estado de conservación 
Segundo a UICN a poboación de *Pelea capreolus* é bastante estábel, cualificando no ano 2014 o seu status como *LC* (pouco preocupante).

## Na empresa 
O nome deste animal en neerlandés, *reebok*, é a orixe do nome da empresa fabricante de roupa deportiva Reebok, orixinalmernte británica e agora pertencente a Adidas AG, así como o animal mesmo para o seu logo.

## Notas 
## Véxase tamén 
### Bibliografía 
* Dorst, J. & Dandelot, P. (1973): *Guía de campo de los mamíferos salvajes de África.* Barcelona: Ediciones Omega, S. A.
* Haltenorth, T. & Diller, H. (1986): *A Field Guide of the Mammals of Africa including Madagascar*. Londres: William Collins Sons & Co Ltd. ISBN 0-00-219778-2.
* Kowalski, Kazimierz (1981): *Mamíferos. Manual de teriología*. Madrid: H. Blume Ediciones. ISBN 84-7214-229-9.
* Wilson, D. E. & D. M. Reeder, editors (2005): *Mammal species of the world: a taxonomic and geographic reference*. Third edition. The Johns Hopkins University Press. Baltimore, Maryland, USA. ISBN 0-8018-8221-4.

### Outros artigos 
* Antílopes
* Bóvidos

### Ligazóns externas 
#### Para o xénero *Pelea* 
* *Pelea* en *Mammals Species of the World* (MSW).
* *Pelea* no SIIT.
* *Pelea* en ADW.

#### Para a especie *Pelea capreolus* 
* *Pelea capreolus* en MSW.
* *Pelea capreolus* en ADW. Abundante información
Marlon Jackson

**Marlon David Jackson**, nado o 12 de marzo de 1957 en Gary, Indiana, é un artista estadounidense, membro de The Jackson 5. É coñecido como "Dancing Machine" ou "the Dancingest Jackson" polas súas actuacións no escenario, así como "Jokester" polo seu bo humor característico. É dezasete meses máis vello que o seu irmán Michael.

## Discografía 
### Álbums de estudio 
### Sinxelos 
## Notas
Randy Jackson (músico)

**Steven Randall** "**Randy**" **Jackson**, nado o 29 de outubro de 1961 en Gary, Indiana, é un artista estadounidense, antigo membro de The Jacksons. Alcumado "Little Randy", é o máis novo dos irmáns Jackson varóns, e o segundo máis novo dos nove Jackson, sendo máis vello que Janet.

Randy só tiña tres anos cando se formou o grupo Jackson 5, polo que non é un membro orixinal. Mentres os seus irmáns daban concertos, aprendeu a tocar instrumentos, destacando no piano.

## Discografía 
### Sinxelos promocionais 
## Discografía de Randy & the Gypsys 
### Álbums de estudio 
### Sinxelos 
### Sinxelos promocionais
Eladio Pérez Romero

**Eladio Pérez Romero**, finado en Ourense o 13 de xaneiro de 1940 foi un político galego.

## Traxectoria 
Concelleiro en Ourense, foi nomeado alcalde en abril de 1909, permanecendo no cargo até xuño dese ano. Deputado provincial, foi vicepresidente da Deputación. Foi elixido presidente da Deputación de Ourense en agosto de 1921. Na Segunda República militou no Partido Radical, foi nomeado membro da Comisión Xestora da Deputación en febreiro de 1934, permanecendo no cargo até decembro de 1935.

## Vida persoal 
Casou con María Avila Domínguez.

## Notas 
## Véxase tamén 
### Ligazóns externas 
* Os Presidentes da Deputación
Laura Branco

**Laura Blanco de la Barrera**, nada en Foz en 1984, é unha escritora galega.

## Traxectoria 
Licenciada en Filoloxía Portuguesa no 2007 e en Filoloxía Galega no 2008 pola Universidade de Santiago de Compostela, onde obtivo o Diploma de Estudos Avanzados no 2009.

## Obra en galego 
### Poesía 
* *Doenças dum espelho*, 2012, Corsárias.

### Obras colectivas 
* *Como cantan las piedras*, 2012, Isla Negra.

## Véxase tamén 
### Ligazóns externas 
* Ficha da autora  en Galabra.
I Got You (I Feel Good)

**"I Got You (I Feel Good)"** é unha canción de James Brown. Gravada e lanzada como sinxelo en 1965, foi a súa canción de máis éxito nas listas musicais, e polo tanto a súa gravación máis coñecida.

## Aparicións no cine e na televisión 
"I Got You (I Feel Good)" ten aparecido nas bandas sonoras de varios filmes, como *The Nutty Professor*, *Good Morning, Vietnam*, *Home Alone 4*, *Mr. Jones*, *It Takes Two*, *Dr. Dolittle*, *Boat Trip*, *Astérix et Obélix : Mission Cléopâtre*, *Superaxente K-9*, *Garfield*, *Exit Wounds* e *Transformers*. Tamén apareceu no trailer do filme *It Could Happen to You*.

## Véxase tamén 
### Ligazóns externas 
*Revisión da canción en AllMusic
José Torres Pintos

**José Torres Pintos**, finado en Ribadavia o 12 de xaneiro de 1946 foi un avogado e político galego.

## Traxectoria 
Licenciado en Dereito pola Universidade de Santiago de Compostela (1897). Xuíz municipal de Leiro (1903-1914). Militante do Partido Conservador, foi deputado provincial polo distrito O Carballiño-Ribadavia dende 1915. Foi elixido presidente da Deputación de Ourense en 1922.

## Notas 
## Véxase tamén 
### Ligazóns externas 
* Os Presidentes da Deputación
Museo Marítimo Seno de Corcubión

O **Museo marítimo Seno de Corcubión** era un centro adicado á vida marítima da Costa da Morte, situado na vila de Corcubión. Nel había gran cantidade de apeiros de pesca, instrumentos de navegación, de salvamento marítimo, maquinaria, obxectos de carpintaría de ribeira e moitas pezas máis relacionadas co traballo no mar.

## Notas
Janet Jackson

**Janet Damita Jo Jackson**, nada o 16 de maio de 1966 en Gary, Indiana, é unha cantante, cantautora e actriz estadounidense. É coñecida por que os seus temas son innovadores, comprometidos socialmente e sexualmente provocativos, así como polas súas elaboradas actuacións, papeis no cine e televisión, foi unha figura importante da cultura popular durante 25 anos. A máis nova da familia de músicos Jackson, comezou a súa carreira en programas de entretemento como *The Jacksons* en 1976, e de alí pasou a aparecer noutras producións de televisión como *Good Times* e *Fame*.

## Véxase tamén 
### Ligazóns externas 
* Páxina web 
*
Giuseppe Siri

**Giuseppe Siri**, nado en Xénova o 20 de maio de 1906 e finado o 2 de maio de 1989, foi un cardeal e arcebispo católico italiano, arcebispo metropolitano de Xénova entre 1946 e 1987.

## Traxectoria 
Foi ordenado sacerdote da arquidiocese de Xénova o 22 de setembro de 1928 polo arcebispo Carlo Dalmazio Minoretti.

O 11 de marzo de 1944 foi designado bispo auxiliar de Xénova e bispo titular de Livias. Recibiu a ordenación episcopal de mans do arcebispo e cardeal de Xénova, Pietro Boetto, o 7 de maio de 1944, sendo os co-consagradores Amedeo Casabona e Francesco Canessa.
O 14 de maio de 1946 foi nomeado arcebispo metropolitano de Xénova, tomando posesión da sé o 29 do mesmo mes. O 12 de xaneiro de 1953 o papa Pío XII creouno cardeal, co título de Cardeal-Presbítero de Santa Maria della Vittoria.
O 6 de xullo de 1987 retirouse como arcebispo de Xénova, e finou dous anos despois, o 2 de maio de 1989.

## Obra 
* 
* 
* 
* 
* 
* 
* 
* 

### Cartas pastorais 
* 
* 
* 
* 
* 
* 
* 
* 

## Notas
Rebbie Jackson

**Maureen Reillette "Rebbie" Brown**, nada como **Jackson** o 29 de maio de 1950 en Gary, Indiana, é unha cantante estadounidense coñecida profesionalmente como **Rebbie Jackson**. É a maior dos fillos da familia de músicos Jackson. Actuou xunto cos seus irmáns en espectáculos de Las Vegas, Nevada, antes de aparecer canda eles na serie de televisión *The Jacksons*. A súa irmá La Toya cando ela tiña 6 anos. Con 34, lanzou o seu primeiro álbum *Centipede* (1984). O álbum tiña cancións escritas por Smokey Robinson, Prince e o seu irmán máis novo Michael, cuxa contribución (a canción "Centipede") converteuse no maior éxito de Rebbie. A finais da década de 1980, a cantante hestrearía dous álbums máis: *Reaction* (1986) e *R U Tuff Enuff* (1988).
Pierre Molères

**Pierre Jean Marie Marcel Molères**, nado en Dax (Landas, Francia) o 21 de novembro de 1932, e un eclesiástico católico francés, bispo diocesano de Baiona, Lescar e Oloron entre 1986 e 2008.
## Traxectoria 
Foi ordenado sacerdote o 14 de abril de 1962. O 21 de xaneiro de 1986 foi nomeado bispo coadxutor de Baiona, Lescar e Oloron. Recibiu a ordenación episcopal de mans do bispo diocesano Jean-Paul Vincent, o 2 de marzo, sendo os co-consagradores o bispo de Nanterre, François Favreau, e o bispo de Aire e Dax, Robert-Pierre Sarrabère.

O 13 de xuño sucedeu á sé episcopal, gobernando a diocese durante máis de 20 anos, até que lle foi aceptada a súa renuncia o 15 de outubro de 2008.
## Notas
Cazuza – O Tempo Não Pára

***Cazuza – O Tempo Não Pára*** é un filme brasileiro dirixido por Walter Carvalho e Sandra Werneck que se estreou no 2004. O filme conta a vida do cantante Cazuza, interpretado por Daniel de Oliveira, e o argumento baséase no libro escrito pola nai de Cazuza, Lucia Araujo. Daniel de Oliveira gañou o premio ó mellor actor da Asociación de Críticos de Arte de São Paulo.

Foi un dos filmes máis exitosos dese ano no Brasil.

## Sinopse 
O filme retrata a vida do compositor e cantante Cazuza, dende que comezou a carreira, actuando na obra *Pára-quedas do Coração*, no Circo Voador, o seu éxtio con Barão Vermelho e a súa carreira en solitario até a súa morte en 1990, por mor das complicacións xurdidas pola SIDA.

## Personaxes 
[200px|miniatura|[Daniel de Oliveira no papel de Cazuza.]]
* Daniel de Oliveira como Cazuza
* Marieta Severo como Lucinha Araújo
* Débora Falabella como Dani
* Reginaldo Faria como João Araújo
* Emílio de Mello como Ezequiel Neves
* Cadu Fávero como Roberto Frejat
* Arlindo Lopes como André Palmeira Cunha/Dé
* Dudu Azevedo como Guto Goffi
* André Pfefer como Maurício Barros
* Leandra Leal como Bebel Gilberto
* Andréa Beltrão como Malu
* André Gonçalves como Maneco
* Eduardo Pires como Serginho
* Pierre Santos como Tonico
* Victor Hugo como Bené
* Maria Mariana como Talita
* Maria Flor como Garota de Bauru
* Fernanda Boechat como Garota da Ponte
* Laura de Vison como Transformista da Boate

## Notas 
## Véxase tamén 
### Ligazóns externas 
*
Galiciencia

alt=Momento de celebración na Galiciencia 2018|miniatura|Momento de celebración na Galiciencia 2018

**Galiciencia** é unha feira anual sobre ciencia orientada para o estudantado galego. Naceu en 2007, e conta co padroado da Dirección Xeral de I+D+I da Consellería de Economía e Industria da Xunta de Galicia.

Ademais de facilitar o desprazamento e estancia dos estudantes en Ourense e montar a infrastrutura da feira, hai actividades paralelas para público e expositores.

A edición de 2008 tivo lugar o 18 e 20 de novembro no Auditorio de Ourense.

A terceira edición como Galiciencia, celebrada en 2009, incluíu 34 proxectos (18 orixinados en Galicia e 16 de Barcelona). Houbo 2700 visitas, 2150 de escolares de toda Galicia que se achegaron ó Auditorio de Ourense en grupos organizados e máis de 600 visitantes libres.

En 2015 celebrouse a décima edición, do 18 ó 20 de novembro. Incorporouse unha sección de proxectos de primaria, que só son expostos durante unha mañá: 10 o mércores 18, 10 o xoves 19 e 2 o venres 20. As actividades incluíron talleres sobre a luz a diversos niveis, incluíndo a luz láser, e exposicións: *Galiciencia, 10º aniversario* e *Un universo de luz*.

A XI edición tivo lugar os días 16,17 e 18 de novembro de 2016.

A de 2017 foi a última edición celebrada en novembro. A temática elixida foi a astronomía.

A edición de 2018 tivo lugar entre o 9 e o 11 de maio. A temática elixida foi o cambio climático. Participaron 50 proxectos de secundaria e 27 de primaria. É a primeira edición na que a mostra non se fai en novembro. Ganou o primeiro premio o Proxecto Rebinxe.

## Notas 
## Véxase tamén
### Ligazóns externas 
* Web de galiciencia
* Web de Tecnópole
* Flickr de Galiciencia 2008
* Flickr de Galiciencia 2009
* Facebook de Galiciencia
* Vídeo da Galiciencia 2018
* Espectáculo sobre o cambio climático (2018)
Gustavo Ayón

**Gustavo Alfonso Ayón Aguirre**, nado o 1 de abril de 1985 en Tepic, Nayarit, é un ex xogador profesional de baloncesto mexicano. Cunha estatura de 2,08 metros xogaba nas posicións de pivote e ala-pivote.

## Traxectoria 
Ayón pasou os seus tres primeiros anos coma profesional xogando en México, antes de asinar co Baloncesto Fuenlabrada da Liga ACB. Tras unha pequena etapa en Venezuela, Ayón regresou a España para xogar no CB Illescas e no Tenerife CB, ademais de pasar unha segunda etapa en Fuenlabrada.

En decembro de 2011, Ayón asinou un contrato de tres anos cos New Orleans Hornets da National Basketball Association (NBA).

O 11 de xullo de 2012, Ayón foi traspasado ós Orlando Magic a cambio de Ryan Anderson.

O 21 de febreiro de 2013, Ayón foi traspasado ós Milwaukee Bucks xunto a Ish Smith e J. J. Redick, a cambio de Beno Udrih, Doron Lamb e Tobias Harris. O 25 de xullo de 2013 foi cortado polos Bucks.

O 29 de xullo de 2013, asinou cos Atlanta Hawks.

O 23 de setembro de 2014, Ayón asinou un contrato de dous anos co Real Madrid. O 14 de xullo de 2016, renovou o seu contrato co Real Madrid por tres tempadas máis.

## Notas 
## Véxase tamén 
### Ligazóns externas 
* Estatísticas en BasketballReference.com
Ponte de Castrelos

A **ponte de Castrelos** é unha pequena ponte medieval que se atopa en Castrelos, hoxe en día na mesma cidade de Vigo. Servía de paso para cruzar o río Lagares no Val do Fragoso. Coñécese tamén coma **ponte de Balaídos**, **ponte do Lagares** ou **ponte de Pereiró**.

## Localización 
Atópase na Travesía da Ponte Romana, entre as rúas de Balaídos, a Avenida de Castrelos e a Avenida do Alcalde Portanet, en Castrelos, Vigo. Nunha zona baixa do Val do Fragoso coñecida co nome de Balaídos, moi preto do parque de Castrelos e do Estadio de Balaídos. Esta zona era na antigüidade lamacenta e influenciada polas cheas do río.

## Características 
Está feita en fábrica de cantaría de pedra de gra e rematada en cachotaría da mesma pedra. Ten unha lonxitude duns 21,50 metros, mais sábese que posuíu até 60 metros de calzada conservada até mediados do século XX. Mide 3,5 metros de largo e 4 de altura máxima. Conta cun único arco de medio punto ou de volta perfecta de 5,5 metros de lonxitude máxima. O taboleiro sobe no medio, presentando unha forma algo apuntada na parte central. Ten dous pares de tallamares a ambos os lados, de forma triangular e moi ben conservados. Conta ademais con dous vans a xeito de aliviadoiros nun dos lados para evitar o derrubamento da ponte nas enchentes; sábese que existiron dous vans adicionais. É posíbel que contase outrora con máis arcos, xa que a zona, chá e lamacenta, sofre de asolagamentos acotío aínda hoxe en día. Hoxe tamén podemos ollar nos inicios da ponte varios chantos de forma cónica-truncada, dun metro de alto e que por documentos de períodos anteriores sábese que posuía máis. Algunhas destas pedras áchanse hoxe no Museo Quiñones de León, no Pazo de Castrelos.

## Historia 
É unha das dúas pontes antigas aínda en pé que atravesan o río Lagares, a outra localízase en Sárdoma, que daba acceso ao Pazo da Caracola, e aínda hoxe ten uso peonil.
As orixes son incertas, mais seica teña unha orixe romana, xa que esta zona foi moi romanizada, con numerosas fábricas de salga, salinas, vilas e grande actividade comercial arredor da poboación castrexa-romana coñecida coma Vicus. Ademais, algúns historiadores identificaron algunhas inscricións nalgúns perpiaños.
Porén a conformación que ollamos na actualidade vén claramente da Idade Media, cando sufriría moitas modificacións.

## Notas 
## Véxase tamén 
### Bibliografía 
* Pereira García, Elisa: "A Ponte de Balaídos" p.&nbsp;251-268 en *"Glaucopus" Boletín del Instituto de Estudios Vigueses*, n.º 6, 2000.

### Outros artigos 
* Ponte de Sárdoma
### Ligazóns externas 
* Couñago, Xosé: "Ponte medieval de Balaídos"
* Lagares Vivo: Sobre a Ponte de Castrelos, accións de mellora
Coucheira

O termo **Coucheira** pode referirse a:

***Matogueira**, conxunto de matas;
***Nogueira**, árbore que dá noces.

## Véxase tamén
### Outros artigos
***A Concheira**, lugar da parroquia de Maianca, no concello de Oleiros.
Liubomyr Huzar

**Liubomyr Huzar** (en ), nado en Lviv o 26 de febreiro de 1933 e finado o 31 de maio de 2017, foi un arcebispo e cardeal ucraíno, arcebispo maior da Igrexa Católica Bizantina Ucraína entre 2001 e 2011.

## Traxectoria 
Liubomyr Huzar, fillo de Yaroslav e Rotyslava, de apelido de solteira Demezuk, naceu en Lviv o 26 de febreiro de 1933, onde cursou a súa educación básica. Durante a segunda guerra mundial a familia tivo que deixar Ucraína, e inicialmente trasladouse a Austria, continuando Liubomyr os seus estudos en Salzburgo.

O mesmo Slipyi nomeouno en 1978 arquimandrita do mosteiro de San Teodoro e responsable dos mosteiros estuditas fóra de Italia.

## Notas 
## Véxase tamén 
### Ligazóns externas 
* Perfil en Catholic-Hierarchy.org
Willy Cartier

**Willy Cartier**, nado en París o 15 de setembro de 1991, é un modelo e actor francés. É coñecido por ser a imaxe das coleccións de Givenchy.

## Traxectoria 
Willy Cartier é fillo do pintor Jack Servoz e da bailarina Léa Cartier. Nun primeiro momento, comezou a súa carreira como actor, sendo alumno da prestixiosa Cours Florent. Tamén foi á *Académy International of Danse*, onde estudou danza (clásica, contemporánea e jazz) e a teatro, que lle permitiu participer na comedia musical Aida. Alén dos filmes, particiou na curtametraxe *La Légende de Shalimar* a carón de Natalia Vodianova.

Na súa carreira como modelo, traballou para as marcas Chanel, Karl Lagerfeld, Jean-Paul Gautier, Givenchy, Diesel e Benetton. Tamén aparece nos vídeos musicais de varios artistas como Woodkid, Shy'm, Frank Ocean, Laurent Voulzy ou Alain Souchon.

## Filmografía 
### Filmes 
* 2008 : *La Belle Personne* de Christophe Honoré
* 2009 : ''Fouquet, colbert, l'ecureuil et la couleuvre* de Laurent Heynemann
* 2010 : *Ma première fois* de Marie Castille
* 2013 :* Le grand départ *de Nicolas Mercier

### Televisión 
* 2010 : *Strictement platonique*
* 2011 : *Famille d'accueil*
* 2011 : *Le monde à ses pieds*
* 2012 : *RIS police scientifique''

## Notas
Sam & Dave

**Sam & Dave** foi un dúo estadounidense de soul e R&B que actuou entre 1961 e 1981. A voz de tenor era a de Samuel David Moore (nado como Samuel David Hicks o 12 de outubro de 1935), e barítono/tenor era Dave Prater (9 de maio de 1937 – 9 de abril de 1988).

## Discografía 
### Álbums de estudio 
*1966: ''Hold On, I'm Comin'* (Stax 708) (POP #45, R&B #1)
*1966: *Double Dynamite*  (Stax 712) (POP #118, R&B #7)
*1967: *Soul Men* (Stax 725) (POP #2, R&B #5)
*1968: *I Thank You* (Atlantic 8205) (R&B #38)
*1975: *Back At Cha* (United Artists LA524-G)

### Álbums recompilatorios 
*1966: *Sam & Dave* 
*1969: *The Best of Sam & Dave* 
*1969: *Double Golden Album*
*1978: *Sweet & Funky Gold*
*1982: *Soul Study Volume 1*
*1982: *Soul Study Volume 2*
*1984: *I Can't Stand Up for Falling Down*
*1985: *Soul Sister, Brown Sugar''

## Véxase tamén 
### Ligazóns externas 
* Páxina oficial
The O'Jays

'''The O'Jays''' é un grupo estadounidense de R&B formado en Canton, Ohio en 1958. Orixinalmente estaba composto por Eddie Levert (nado o 16 de xuño de 1942), Walter Williams (nado o 25 de agosto de 1943), William Powell (20 de xaneiro de 1942 - 26 de maio de 1977), Bobby Massey e Bill Isles. The O'Jays fixo a súa primeira aparición nas listas musicais con "Lonely Drifter" en 1963, pero acadou o seu maior éxito con Gamble & Huff, un equipo de produtores e cantautores, asinando con Philadelphia International en 1972. Con Gamble & Huff, the O'Jays (un trío dende a marcha de Isles e Massey) emerxeron como representantes do soul de Philadelphia con "Back Stabbers" (1972), e conseguiron un número un nos *Billboard* Hot 100 o ano seguinte con "Love Train".

## Véxase tamén 
### Ligazóns externas 
* Páxina oficial
Gladys Knight

**Gladys Maria Knight**, nada o 28 de maio de 1944 en Atlanta, Xeorxia, é unha cantante estadounidense coñecida como a "Emperatriz do Soul". Gañadora de sete Premios Grammy, é coñecida polos éxitos que gravou durante as décadas de 1960 e 1970 para os selos Motown e Buddah Records. Tivo o seu propio grupo, Gladys Knight & the Pips, no que tamén estaba o seu irmán Merald "Bubba" Knight e os seus curmáns Edward Patten e William Guest.

## Notas 
## Véxase tamén 
### Ligazóns externas 
* Páxina oficial 
*
Sorriso

[miniatura|dereita|Muller de [Bangladesh sorrindo.]]
Un **sorriso** é unha expresión facial formada polos músculos flexibles a ámbolos lados e arredor da boca. Algúns sorrisos tamén contraen os músculos no recanto dos ollos (tamén coñecido como sorriso 'Duchenne'). Entre os seres humanos, é unha expresión que representa pracer, sociabilidade e felicidade. Non debe ser confundida con outra expresión semellante, mais involuntaria, que denota ansiedade. O sorriso é entendido do mesmo xeito por tódalas persoas, sen importar a cultura, a etnia ou relixión. Un sorriso pode ser espontáneo ou artificial.

Desde 2015, o primeiro venres de outubro celébrase o *Día Mundial do Sorriso*.

## Notas 
## Véxase tamén 
### Bibliografía 
* Miller, Professor George A., *et al.*. Overview for "smile." Consultado o 12 de decembro de 2003 nesta páxina.
* Ottenheimer, H.J. (2006). *The anthropology of language: An introduction to linguistic anthropology.* Belmont, CA: Thomson Wadsworh.
* Freitas-Magalhães, A. (2006). The Psychology of human smile. Oporto: University Fernando Pessoa Press.
* Ekman, P., Davidson, R.J., & Friesen, W.V. (1990). The Duchenne smile: Emotional expression and brain psysiology II. *Journal of Personality and Social Psychology, 58*, 342-353.  Citado en: Russell e Fernandez-Dols, eds. (1997).
* Russell and Fernandez-Dols, eds. (1997). *The Psychology of Facial Expression*. Cambridge. ISBN 0-521-58796-4.
Henri Meschonnic

**Henri Meschonnic**, nado en París o 18 de setembro de 1932 e finado en Villejuif (Val do Marne) o 8 de abril de 2009, foi un poeta, tradutor, lingüista, teórico da poesía e da tradución francés.

## Traxectoria 
Profesor de lingüística e literatura en Paris VIII, foi un dos fundadores do Centro Experimental de Vincennes e promoveu unha liña de traballo desenvolvida como "Disciplinas do Sentido" na École doctorale fundada por el en 1990.

Fíxose popular como tradutor do Antigo Testamento bíblico, traducíndoo directamente dos textos orixinais coa intención de demostrar unha fidelidade particular á súa función poética. Está considerado como un dos tradutores máis innovadores da contemporaneidade. A súa obra é motivo de culto nos círculos literarios de todo o mundo.

Algúns dos seus libros mais coñecidos son *Critique du Rythme* (1982), *Poétique du Traduire* (1999) e *La rime et la vie* (1986).

## Poesía 
Meschonnic escribiu moitos libros de poemas. Os primeiros poemas publicados foron "Poèmes d'Algérie", que apareceron no *Journal Europe*, en xaneiro de 1962, pero alcanzou fama en 1972 co Premio Max Jacob, polo libro *Dédicaces proverbes*. Na introdución, o autor demostra a súa preocupación ética, procura demostrar que os seus poemas non participan de distincións como o dicir e o actuar, o discurso e a linguaxe, sen ter nada que ver coa oposición entre individuo e sociedade.

Gañou outros premios de poesía posteriormente. Os seus poemas caracterízanse formalmente pola completa ausencia de puntuación e de maiúsculas, buscando un ritmo que sexa propio de cada poema sen as "amarras" da puntuación. Segundo os seus textos teóricos, a puntuación, tal como a coñecemos hoxe, prioriza unha lóxica que non é a mesma do ritmo, afastando o texto da oralidade, á cal todo poema (e toda escrita que pretenda ser expresiva) debería aproximarse.

## A tradución da Biblia 
As súas traducións de textos bíblicos están vencelladas á súa maneira de escribir poesía. Proponse traducir o texto aténdose "aos acentos de ritmo e á pausas cuxa xerarquía complexa constitúe a modulación do versículo bíblico, o seu ritmo e, ás veces, inclusive, o seu sentido... A dicción, sinalada en hebreo por un sistema de acentos, é o que eu pretendín recrear mediante espazos en branco (nunha xerarquía arbitraria), recrear os silencios do texto, ritmo de página."

De forma simplificada, o tradutor explorou a función poética da linguaxe, procurou recrear os efectos poéticos constantes do texto orixinal, sen ter apenas motivación relixiosa, teolóxica ou confesional. Difiren, así, as súas traducións das usuais, que fan aparecer o texto como contendo fragmentos en prosa e en verso alternados.

## Premios 
* Premio Internacional de Poesía Max Jacob (1972).
* Premio Mallarmé (1986).
* Premio de Literatura Nathan Katz polo Conxunto da Obra (2006)
* Gran Premio Internacional de Poesía Guillevic-ville de Saint-Malo (2007).

## Notas 
## Véxase tamén 
### Ligazóns externas 
* Dossier Henri Meschonnic sur le site "sur et autour de Philippe Sollers" *Pileface*  
* Colloque de Cerisy 
* Interview À la radio suisse italienne setembro de 2003
Etta James

**Etta James**, nada como **Jamesetta Hawkins** o 25 de xaneiro de 1938 nos Ánxeles e finada en 20 de xaneiro de 2012 en Riverside (California), foi unha cantante estadounidense. O seu estilo incluía varios xéneros musicais: blues, R&B, soul, rock and roll, jazz e gospel. Empezou a súa carreira en 1954, e gañou fama con sinxelos como "The Wallflower", "At Last", "Tell Mama", "Something's Got a Hold on Me" e "I'd Rather Go Blind". Na súa vida, fixo fronte a multitude de problemas persoais, como adicción ás drogas, mais volveu rexurdir a finais da década de 1980 co álbum *Seven Year Itch*.

## Notas 
## Véxase tamén 
### Bibliografía 
* *Rage To Survive: The Etta James Story* de Etta James e David Ritz. Da Capo Press, 1998. ISBN 0-306-81262-2.
* *Icons of R&B and Soul, Volume 1* de Bob Gulla. Greenwood Press, 2007. ISBN 0-313-34044-7.
Teatro Apollo

O **Apollo Theater** (*Apollo Theatre*) da rúa West 125th, entre Adam Clayton Powell Jr. Boulevard e Frederick Douglass Boulevard no barrio de Harlem en Manhattan, Nova York é unha sala de música que é coñecida polos seus artista afroamericanos. Foi o fogar do *Showtime at the Apollo*, un programa de televisión, emitido entre 1987 e 2008, que amosaba novos talentos. Tivo 1093 episodios.

O teatro, que ten unha capacidade de 1506 persoas, foi construído entre 1913-14 como '''Hurtig & Seamon's New Burlesque Theater''', e foi deseñado por George Keister nun estilo neoclásico. Converteuse no Apollo en 1934, cando foi aberto tamén ó público afroamericano, xa que anteriormente só permitía o acceso a brancos. En 1983, tanto o interior coma o exterior do edificio foron designados Patrimonio de Nova York, e foi engadido ó Rexistro Nacional de Lugares Históricos. Estímase que 1,3 millóns de persoas visitan o Apollo cada ano.

## Notas 
## Véxase tamén 
### Ligazóns externas 
*Páxina web
Harlem

[miniatura|dereita|O [Teatro Apollo sobre da rúa 125, en novembro de 2006.]]

**Harlem** é un barrio da sección norte da cidade de Nova York, no distrito de Manhattan. Dende a década de 1920, Harlem foi o centro residencial, cultural e de negocios dunha maioría afroamericana. Orixinalmente unha vila neerlandesa fundada en 1658, o seu nome provén da cidade de Haarlem, nos Países Baixos. A historia de Harlem definiuse por ciclos de bonanza e crise, con significativas variacións de poboación con cada ciclo.

Os residentes afroamericanos comezaron a chegar en masa en 1905, con números incrementados pola Gran Migración. Nas décadas de 1920 e 1930, Harlem Central e Occidental foron o berce do "Renacemento de Harlem", un florecemento da creación artística sen precedentes na comunidade negra. Porén, o aumento do paro na época da Gran Depresión e a desindustrialización de Nova York despois da segunda guerra mundial, incrementou os índices de criminalidade e pobreza.

Coa revitalización da cidade de Nova York a finais do século XX, Harlem experimentou un proceso de xentrificación. Malia este fluxo de nova riqueza, moita poboación sobrevive das axudas sociais, cun 34,9% na zona Occidental, un 43,3% na Central, e un 46,5% na Oriental.

## Notas 
## Véxase tamén 
### Bibliografía 
* Gill, Jonatham, *Harlem: The Four Hundred Year History from Dutch Village to Capital of Black America*, Grove Press, 2011

### Ligazóns externas 
*Imaxes de arquitectura de Harlem 
*Disturbios de Harlem de 1964